941 



ΕΦΗΜΕΡΙΣΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΦΕΒΡΟΥΑΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

111 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Συμπλήρωση και τροποποίηση των διατάξεων του από 
16.9.1982(ΦΕΚ 719/29.9.82 τ.Β') Προεδρικού Διατάγματος 
«περί εγκρίσεως συστάσεως κοινοφελούς ιδρύματος με την επω¬ 
νυμία «ΛΟΥΡΙΔΕΙΟ ΙΔΡΥΜΑ - ΜΝΗΜΕΣ ΤΗΣ ΠΟΛΗΣ» και 
κυρώσεως του οργανισμού διοικήσεως και λειτουργίας αυτού» 
που συμπληρώθηκε με το άρθρο μόνο του από 16.2.1985 Ν. Δ/ 


τος (ΦΕΚ. 117/6.3.1985 τ. Β').. 1 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΙΣΤΟΡΙΑΣ ΤΗΣ ΙΑΤΡΙΚΗΣ Ν. Κ. ΛΟΥΡΟΥ» και 
κύρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση - Συγκρότηση Υπηρεσιακού Συμβουλίου Εθνικού Τυπο¬ 
γραφείου. 3 

Μεταβίβαση αρμοδιοτήτων της Υφυπουργού Προεδρίας της Κυβέρ¬ 
νησης στη Γενική Γραμματέα της Γενικής Γραμματείας Ισότη¬ 
τας των Φύλων και του δικαιώματος να υπογράφουν «Με εντολή 
Υφυπουργού» στον Προϊστάμενο της Διεύθυνσης Οικονομικού 
του Υπουργείου Προεδρίας της Κυβέρνησης καθώς και στους 


Προϊσταμένους Τμημάτων της Διεύθυνσης αυτής. 4 

Ανασυγκρότηση Υπηρεσιακού Συμβουλίου ΚΕΠΕ. 5 

Καταβολή των επιδομάτων ανεργίας δικαιούχων μισθωτών, στην 
επιχείρηση «ΓΩΝΙΑ» Βασ. Πίσχος & ΣΙΑ ΟΕ που ανέστειλε τη 

λειτουργία της λόγω πυρκαιάς. 6 

Χορήγηση έκτακτης οικονομικής ενίσχυσης στους άνεργους μισθω¬ 
τούς της επιχ/σης «ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ». . 7 
Άδεια για διδασκαλία της Νέας Ελληνικής Γλώσσας στην Πανεπι¬ 
στημιακή λέσχη για το ακαδημαϊκό έτος 1988-1989. 8 

Παροχή κινήτρων στην Ο.Α . 9 


ΔΙΑΤΑΓΜΑΤΑ 

' - (1) 

Συμπλήρωση και τροποποίηση των διατάξεων του από 16.9.1982 
(ΦΕΚ 719/29.9.82 τ.Β') Προεδρικού Διατάγματος «περί εγκρί¬ 
σεως συστάσεως κοινοφελούς ιδρύματος με την επωνυμία «ΛΟΥΡΙ- 
ΔΕΙΟ ΙΔΡΥΜΑ - ΜΝΗΜΕΣ ΤΗΣ ΠΟΛΗΣ» και κυρώσεως του ορ¬ 
γανισμού διοικήσεως και λειτουργίας αυτού» που συμπληρώθηκε με 
το άρθρο μόνο του από 16.2.1985 Ν. Δ/τος(ΦΕΚ. 117/6.3.1985 

τ. Β'). 

Ο ΠΡΟΕΔΡΟΣ , 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την πράξη αριθμ. 44444/12.3.1982 του συμβολαιογράφου 
Αθήνας Νικολάου Γ. Γούτα, με την οποία ο Ορέστης Αθαν. Λουρίδης 
συνέστησε κοινωφελές ίδρυμα με την επωνυμία «ΛΟΥΡΙΔΕΙΟ ΙΔΡΥΜΑ 
- ΜΝΗΜΕΣ ΤΗΣ ΠΟΛΗΣ». 


. 2. Τις διατάξεις των άρθρων 110 και 119 του Αστικού Κώδικα, 
κατά τις οποίες, ο οργανισμός κοινωφελούς ιδρύματος είναι δυνατόν να 
τροποποιηθεί ή να ρυμπληρωθείκ.λ.π. 

3. Την αριθ. 45688/19.9.84 πράξη του συμβολαιογράφου Αθήνας 
Νικολάου Γ. Γούτα με την οποία το Διοικητικό Συμβούλιο του ιδρύμα¬ 
τος συμπλήρωσε τις διατάξεις του άρθρου 2 της αριθ.: 44444/ 

12.3.1982 αρχικής συστατικής πράξης του ιδρύματος τούτου, που συ¬ 
ντάχθηκε στον συμβολαιογράφο Αθήνας Νικόλαο Γ. Γούτα. 

4. Την αριθ. 4512/9.6.1988 πράξη της συμβολαιογράφου Αθήνας 
Στέλλας Βλαχονικολέα-Σταθάκη με την οποία ο ιδρυτής και ισόβιος 
Πρόεδρος του Διοικητικού Συμβουλίου του ιδρύματος συμπλήρωσε τις 
διατάξεις των άρθρων 3 και 6 και τροποποίησε και συμπλήρωσε τις δια¬ 
τάξεις του άρθρου 11 της αριθ. 44444/12.3.1982 αρχικής συστατι¬ 
κής πράξης του ιδρύματος τούτου, που συντάχθηκε από το Συμβολαιο¬ 
γράφο Αθηνών Νικόλαο Γ. Γούτα. 

5. Την από 17/20.9.88 σύμφωνη γνωμοδότηση του Συμβουλίου 
Εθνικών Κληροδοτημάτων. 

Με πρόταση των Υπουργών Εθνικής Παιδείας και θρησκευμάτων. 
Πολιτισμού και Οικονομικών, αποφασίζουμε: 

Άρθρο πρώτο 

Εγκρίνουμε την συμπλήρωση των διατάξεων των άρθρων 3 και 6 και 
την τροποποίηση και συμπλήρωσή των διατάξεων του άρθρου 11 του 
Οργανισμού του κοινωφελού ιδρύματος με την επωνυμία «ΛΟΥΡΙΔΕΙΟ 
ΙΔΡΥΜΑ - ΜΝΗΜΕΣ ΤΗΣ ΠΟΛΗΣ» που κυρώθηκε με το από 

16.9.1982 (ΦΕΚ.719/29.9.1982 τ. Β') Π. Δ/γμα και συμπληρώ¬ 
θηκε με το άρθρο μόνο του από 16.2.1985 όμοιου (ΦΕΚ 117/ 
6.3.1985 τ. Β') όπως προτάθηκε από τον ιδρύτη Ορέστη Λουρίδη και 
περιλαμβάνονται στην 4512/9.6.1988 πράξη της συμβολαιογράφου 
Αθηνών Στέλλας Βλαχονικολέα-Σταθάκη, ως εξής: 

Άρθρο 3 

Περιουσία - Πόροι . 

Στο άρθρο 3 προστίθεται τρίτη παράγραφος ως ακολούθως: 

3. Απαγορεύεται η με οποιοδήποτε τρόπο, εκχώρηση περιουσιακού 
στοιχείου του ιδρύματος προς τρίτο φυσικό ή νομικό πρόσωπο». 

Άρθρο 6 

Καθήκοντα Προέδρου 

Στο άρθρο 6 προστίθεται παράγραφος μεταξύ της πρώτης και της 
δεύτερης παραγράφου ως ακολούθως: 

«2. Για τη λήψη απόφασης επί θεμάτων των άρθρων 2, 3, 4, 5, 6, 9 
και 12 του παρόντος απαιτείται η σύμφωνη γνώμη του Προέδρου και 
ιδρυτή του ιδρύματος Ορέστη Αθαν. Λουρίδη. Οποιαδήποτε απόφαση 
για οποιαδήποτε μορφή συνεργασίας με άλλο ομοειδές ή όχι ίδρυμα ή 
σωματείο, πρέπει απαραίτητα να τυγχάνει της απόλυτης συναίνεσης του 
ιδρυτού και ισόβιου Προέδρου του ιδρύματος και να εξασφαλίσει οπωσ¬ 
δήποτε την πλήρη αυτοτέλεια του από νομική και πνευματική άποψη. 
Για τα θέματα που ρυθμίζει η παράγραφος αυτή, μετά το θάνατο του 
ιδρυτού και ισοβίου Πρόεδρου του ιδρύματος θα απαιτείται η σύμφωνη 
γνώμη και συναίνεση των Γρηγορίου Ιωάννη Μαράκη, καθηγητού Πα- 

νεπιστημίου και Αθανασίου Περσέως Καλλίτση, Δικηγόρου. 

Σε περίπτωση αδυναμίας του ενός από αυτούς, θα απαιτείται η σύμ¬ 
φωνη γνώμη και συναίνεση του ετέρου». 

Άρθρο 11 

Τροποποίηση Οργανισμού 

Τροποποιούμε και συμπληρώνουμε το άρθρο 11 του Οργανισμού ως 
εξής: 

«1. Άπαααι οι διατάξεις του οργανισμού, εκτός από αυτές που αναφέ- 
ρονται στο σκοπό του ιδρύματος, συμπεριλαμβανομένης και της τυχόν 
αποφάσεως προς διάλυσιν τούτου μπορούν να τροποποιηθούν ή να συ¬ 
μπληρωθούν όσο βρίσκεται στη ζωή ο ιδρυτής με απόφαση του Διοικητι¬ 
κού Συμβουλίου του ιδρύματος και με απαιραίτητον την σύμφωνον γνώ¬ 
μην των Γρηγορίου Ιωάννου Μαράκη, καθηγητού Πανεπιστημίου και 
Αθανασίου Περσέως Καλλίτση, Δικηγόρου. 

Σε περίπτωση αδυναμίας ενός από αυτούς, θα απαιτείται η έγκριση 
του ετέρου. 

2. Η επωνυμία του ιδρύματος θα παραμένει αμετάβλητος». 

Άρθρο δεύτερο 

Στους Υπουργούς Εθνικής Παιδείας και θρησκευμάτων, Πολιτισμού 
και Επιστημών και στον Υπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 9 Φεβρουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ 

Γ. ΠΑΠΑΝΔΡΕΟΥ ΑΜΑΛΙΑ ΜΑΡΙΑ 

(ΜΕΛΙΝΑ) ΜΕΡΚΟΥΡΗ 

ΟΙΚΟΝΟΜΙΚΩΝ 

ΔΗΜ. ΤΣΟΒΟΛΑΣ 

♦ ( 2 ) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΙΣΤΟΡΙΑΣ ΤΗΣ ΙΑΤΡΙΚΗΣ Ν. Κ. ΛΟΥΡΟΥ» και κύρωση 
του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 15.9.1980 ιδιόγραφη διαθήκη του Νικολάου Κων. Λού¬ 
ρου που δημοσιεύτηκε με το αριθ. 2269/30.5.1986 πρακτικό του 
Μον. Πρωτοδικείου Αθηνών και την από 15.3.1985 ιδιόγραφη δια¬ 
θήκη της Ιωάννας Χας Νικ. Λούρου, που δημοσιεύτηκε με το αριθ. 
3501/3.10.1986 πρακτικό του Μονομελούς Πρωτοδικείου Αθηνών, 
με τις οποίες συστήθηκε κοινωφελές ίδρυμα με την επωνυμία «ΙΔΡΥΜΑ 
ΙΣΤΟΡΙΑΣ ΤΗΣ ΙΑΤΡΙΚΗΣ Ν.Κ. ΛΟΥΡΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 5.12.1988 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
θρησκευμάτων αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΙΣΤΟΡΙΑΣ ΤΗΣ ΙΑΤΡΙΚΗΣ Ν.Κ. ΛΟΥΡΟΥ» η 
οποία έγινε από τους Νικόλαο Κων. Λούρο και Ιωάννα Χα Νικ. Λούρου 
με τις από 15.9.1980 και 15.3.1985 αντίστοιχα ιδιόγραφες διαθήκες 
τους, που δημοσιεύθηκαν με τα αριθ. 2269/30.5.1986 και 3501/ 
3.10.1986 πρακτικά του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και θρησκευμάτων και διέπεται από τις διατάξεις 
των παραπάνω συστατικών του πράξεων, του παρακάτω οργανισμού, 
του Α.Ν. 2039/39 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δέκατέσσερα (14) άρθρα και καταχω¬ 
ρίζεται παρακάτων: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΙΣΤΟΡΙΑΣ ΚΑΙ ΙΑΤΡΙΚΗΣ Ν.Κ. ΛΟΥΡΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΙΣΤΟΡΙΑΣ 
ΤΗΣ ΙΑΤΡΙΚΗΣ Ν.Κ. ΛΟΥΡΟΥ» που συστήθηκε από τους Νικόλαο 
Κων. Λούρο και Ιωάννα Χα Νικ. Λούρου με τις από 15.9.1980 και 
15.3.1985 αντίστοιχα, ιδιόγραφες διαθήκες τους που δημοσιεύθηκαν 
με τα αριθ. 2269/30.5.1986'και 3501/3.10.1986 πρακτικά του 
Μον. Πρωτοδικείου Αθηνών, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/39, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

3. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι α) η έρευνα, η προαγωγή και η διδασκα¬ 
λία της Ιστορίας της Ιατρικής από τους αρχαίους χρόνους μέχρι σήμερα 
και, εφόσον υπάρχει οικονομική επάρκεια, η χορήγηση οικονομικής 
βοήθειας για τη συγγραφή αξιόλογων ερευνών σχετικών με την Ιστορία 
της Ιατρικής και η χορήγηση υποτροφιών σε νέους που επιθυμούν ν’ 
ασχοληθούν με την Ιστορία της Ιατρικής, για μεταπτυχιακές σπουδές 
και β) η παροχή στέγης στο Σπουδαστήριο του γνωστικού αντικειμένου 
της ιστορίας της Ιατρικής, του Τμήματος ιατρικής της Σχολής Επιστη¬ 
μών Υγείας του Πανεπιστημίου Αθηνών. 

Το ίδρυμα τελεί σε στενή συνεργασία με τη Σχολή Επιστημών Υγείας 
του Πανεπιστημίου Αθηνών και το Ιπποκράτειο Ίδρυμα Κώ. 

Άρθρο 3 

Περιουσία - Νόσοι 

1. Περιουσία του ιδρύματος αποτελούν: 

α) Διαμ/σμα 5ου ορόφου μικτής επιφάνειας 355 μ 2 περίπου (ολόκλη¬ 
ρος ο όροφος πέντε κυρίων δωματίων) της επί της οδού Σεμιτέλου αριθ. 
5 (Αθήνα) Πολυκατοικίας. 

β) Διαμέρισμα 1ου ορόφου, επιφάνειας 118 μ 2 (τεσσάρων κυρίων 
δωματίων) της πεπι της οδού Σεμιτέλου αριθ. 1-3 (Αθήνα) πολυκατοι¬ 
κίας. ! 

γ) Διαμέρισμα 1ου ορόφου, επιφάνειας 118 μ2 (τεσσάρων κυρίων 
δωματίων) της επί της οδού Σεμιτέλου αριθ. 1-3 (Αθήνα) πολυκατοι¬ 
κίας. ! 

6) Κατάθεση ταμιευτηρίου στην Τράπεζα Πίστεως (Υποκ/μα Ηροδό¬ 
του 29 Αθήνα) με αριθμό λογαριασμού 35551, συνολικού ποσού κατά 
την 15.12.87 δραχ. 2.706.090 μετά των επί πλέον τόκων. 

ε) Κατάθεση σε τρεχούμενο λογαριασμό, στην ίδια τράπεζα, με 
αριθμό 605, συνολικού ποσού, κατά την 22.3.1988 δραχ. 495.334 
μετά των επι πλέον τόκων. 

στ): Το περιεχόμενο της αριθ. 256 θυρίδας του παραπάνω υποκατα¬ 
στήματος της ίδιας τράπεζας κατά το 1/2 εξ αδιαιρέτου, (δεδομένου ότι 
η θυρίδα αυτή είχε συμμισθωθεί από την Ιωάννα Λούρου και την Νίνα 
Δ. Κουτσουδάκη) όπως τούτο περιγράφεται στην αριθ. 3746/1987 έκ¬ 
θεση απογραφής του συμβολαιογράφου Αθηνών Πελοπίδα Δρόσου. 

ζ) Διάφορα κινητά (έπιπλα, πίνακες ζωγραφικής και βιβλία) όπως 
αυτά περιγράφσνται στις αριθ. 3681/1987 3693/1987 εκθέσεις απο¬ 
γραφής του συμβολαιογράφου Πελοπίδα Δρόσου. 

η)|Οι με αριθμό 2163205, 2163206, 2163207 και 3288391 με¬ 
τοχές της Εθνικής Τράπεζας της Ελλάδος. 

2. Πόροι του ιδρύματος είναι: 

α). Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

ϊ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Εκάστοτε καθηγητή της Ιστορίας, της Ιατρικής του Πανεπιστη¬ 
μίου Αθηνών, ως Προέδρου. 

β-γ) Εκάστοτε καθηγητές της Ιστορίας της Ιατρικής των Πανεπιστη¬ 
μίων Πατρών και Ιωαννίνων. 

δ) Εκάστοτε Πρόεδρο της Ελληνικής Εταιρείας Ιστορίας της Ιατρι¬ 
κής. 

ε) Εκάστοτε Κοσμήτορα του τμήματος Ιατρικής του Πανεπιστημίου 
Αθηνών. 

Σε περίπτωση που τη θέση του Προέδρου της Ελληνικής Εταιρείας 
της Ιστορίας της Ιατρικής κατέχει ένα από τα λοιπά μέλη του Διοικητι¬ 
κού Συμβουλίου, τότε ως πέμπτο μέλος επιλέγεται Καθηγητής της 
Ιστορίας της Ιατρικής άλλου Ελληνικού Πανεπιστημίου με απόφαση 
των υπολοίπων μελών, σύμφωνα με τις διατάξεις της διαθήκης του 
Ν.Κ. Λούρου και του άρθρου 99 του Α.Ν. 2039/39. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις και του άρθρου 
99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
εκτάκτως όποτε το ζητήσει ο Πρόεδρος ή δύο από τα μέλη του, με γρα¬ 
πτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

8. Τα μέλη 'του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικ. Συμβουλίου και αποδεικνύεται 
ότι πραγματοποιήθηκαν νόμιμα. 

Άρθρο 5 

ο 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκρισή στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). Μαζί με τον απολογισμό 
καταρτίζει, ψηφίζει και υποβάλλει και τον γενικά ισολογισμό του ενερ¬ 
γητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 


χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομικών κληρο¬ 
δοσιών και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

ε) Αποφασίζει περί του τρόπου πραγματοποίηση της αποτελούσης 
σκοπό του Ιδρύματος στενής συνεργασίας αυτού με την Ιατρική Σχολή 
του Πανεπιστημίου Αθηνών και το Ιπποκράτειο Ίδρυμα Κω. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνσει τις συζη¬ 
τήσεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνερδίαση. 

γ) Καταρτίζει, βοηθούμενος από τον Γ ραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράψει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τ<$ θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους,. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 1 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένές διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα, που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 

ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου οιναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν για μεταπτυχιακές σπουδές, στην 
Ελλάδα ή το εξωτερικό, πτυχιούχοι των Σχολών Επιστημών Τγείας, οι 
οποίοι επιθυμούν να ασχοληθούν με την Ιστορία της Ιατρικής. 

2. Η επιλογή και ανακήρυξη των υποτρόφων γίνεται με διαγωνισμό, 
σύμφωνα με τις διατάξεις των άρθρων 107 και 108 του Α.Ν, 2039/ 
39, όπως αυτά αντικαταστάθηκαν με το άρθρο 10 του Ν. 1583/85 και 
τις διατάξεις του από 18.8.1941 Καν. Δ/τος (ΦΕΚ 286/Α/ 
23.8.41). 


Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις του άρθρου 54 του 
Α.Ν. 2039/39 και του άρθρου 28 του από 18.8.1941 σχετικού Καν. 

V 

τος. 

2. Οι υποτροφίες καταβάλλλονται στους δικαιούχους σύμφωνα με τις 
διατάξεις του Α.Ν. 2039/39, όπως εκάστοτε ισχύουν αυτές. 

3. Η χορήγηση της υποτροφίας διακόπτεται όταν συντρέχουν οι 
προϋποθέσέις-*πού ορίζονται από τις διατάξεις του Α.Ν. 2039/39 και 
του άρθρου 29 του από 18.8:41 Κανονιστικού Διατάγματος, οι οποίες 
διαπιστώνονται με πράξη του Διοικητικού Συμβουλίου του ιδρύματος, 
που έχει υποχρέωση να παρακολουθεί την όλη πορεία των σπουδών των 
υποτρόφων και να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

. Οικονομική διαχείριση 

1. Η Οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η Οικονομική διαχείριση γίνεται με βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική-σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στην διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων. 


στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσίά του περιέρχεται σε άλλο νομικό πρόσωπο, μετά από απόφαση 
του Διοικητικού Συμβουλίου, που λαμβάνεται με πλειοψηφία του συνό¬ 
λου των Iμελών του, για την εκτέλεση του ίδιου σκοπού. 

Στους Υπουργούς Οικονομικών και Εθνικής Παιδείας και θρησκευ¬ 
μάτων, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 9 Φεβρουάριου 1989 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 1489 (3) 

Σύσταση - Συγκρότηση Υπηρεσιακού Συμβουλίου Εθνικού Τυπογρα¬ 
φείου. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

I 

Έχοντας υπόψη: 

1. Τις διατάξεις: 

α) Των άρθρων 1, 3 και 14 του ν. 1586/86 «Βαθμολογική διάρ¬ 
θρωση των θέσεων του Δημοσίου, ΝΠΔΔ και ΟΤΑ και άλλες διατάξεις». 

β) Του άρθρου 19 του ν. 1599/86 «Σχέσεις κράτους - πολίτη και 
άλλες διατάξεις». 

γ) Τών άρθρων 4 και 5 του Υπαλληλικού Κώδικα (Π.Δ. 611/77). 

δ) Των άρθρων 2, 4 και 9 του Π. Δ/τος 890/75 «περί οργανώσεως 
και λειτουργίας του Εθνικού Τυπογραφείου», όπως τροποποιήθηκε με¬ 
ταγενέστερα με τα Π. Δ/τα 767 και 1093/81 από τις οποίες προκύ¬ 
πτει ότι|οι θέσεις προϊσταμένων Διευθύνσεων του Εθνικού Τυπογραφείου 
είναι οκτώ (8). 

2. Την αριθ. ΑΠ ΔΙΔΑΔ/Φ80/89/785/12.1.89 απόφασή μας 
(ΦΕΚ 21/1989/τεύχος Β'), αποφασίζουμε: 

Συνιστάται πενταμελές υπηρεσιακό συμβούλιο του Εθνικού Τυπο¬ 
γραφείου αποτελούμενο από: 

α) Τρεις (3) μονίμους υπαλλήλους με βαθμό Α’ προϊσταμένους Διευ¬ 
θύνσεων από τους οποίους ο ένας ορίζεται πρόεδρος, με αναπληρωτές 
τους μονίμους υπαλλήλους με βαθμό Α’. Σε περίπτωση απουσίας ή κω¬ 
λύματος του προέδρου στο συμβούλιο προεδρεύει ένα από τα τακτικά 

μ&η· : 

'Οταν κρίνονται πειθαρχικές υποθέσεις από το Γενικό Γραμματέα του 
Υπουργείου Προεδρίας της Κυβέρνησης ως πρόεδρο με αναπληρωτή 
του τον τακτικό πρόεδρο του συμβουλίου. 

β) Δύο (2) αιρετούς εκπροσώπους των υπαλλήλων του Εθνικού Τυ¬ 
πογραφείου με τους αναπληρωτές τους που υποδεικνύονται σύμφωνα με 
την παρ. 1 περ. β του άρθρου 14 του ν. 1586/86. 

Ως Γραμματέας και αναπληρωτής αυτού ορίζεται υπάλληλος του 
Εθνικού Τυπογραφείου με βαθμό τουλάχιστον Β'. 

Οι υποθέσεις που εκκρεμούν στα υφιστάμενα υπηρεσιακά συμβούλια 

και για τις οποίες δεν έχει ληφθεί απόφαση κρίνονται από το υπηρεσιακό 
συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Φεβρουάριου 1989 

Ο ΥΠΟΥΡΓΟΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 

—♦- 

Αριθ. Γ.ΤΦ 151 (4) 

Μεταβίβαση αρμοδιοτήτων της Υφυπουργού Προεδρίας της Κυβέρνη¬ 
σης στη Γενική Γραμματέα της Γενικής Γραμματείας Ισότητας των 
Φύλων και του δικαιώματος να υπογράφουν «Με εντολή Υφυπουρ¬ 
γού» στον Προϊστάμενο της Διεύθυνσης Οικονομικού του Υπουρ¬ 
γείου Προεδρίας της Κυβέρνησης καθώς και στους Προϊσταμένους 
Τμημάτων της Διεύθυνσης αυτής. 

Η ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυβερνητικά 
Όργανα». 

β) Του άρθρου 6 παρ. 4 του Ν. 1288/1982 «Ρύθμιση θεμάτων αρ¬ 
μοδιότητας Υπουργείου Προεδρίας της Κυβέρνησης και της ΥΕΝΕΔ 
καθώς και άλλες διατάξεις», 

γ) Του Π.Δ. 320/1988 «Οργανισμός Υπηρεσιών του Υπουργείου 
Προεδρίας της Κυβέρνησης», 

δ) Την απόφαση ΓΎ 5553/25.11.1988 του Πρωθυπουργού και του 
Υπουργού Προεδρίας της Κυβέρνησης «Ανάθεση αρμοδιοτήτων του 
Υπουργού Προεδρίας της Κυβέρνησης στην Υφυπουργό Προεδρίας της 
Κυβέρνησης Μαρία Κυπριωτάκη» (ΦΕΚ 862/τ.Β'/30.11.1988). 

2. Την ανάγκη της εύρυθμης και αποδοτικής λειτουργίας της Γενι¬ 
κής Γραμματείας Ισότητας των Φύλων, αποφασίζουμε: 

Άρθρο 1 

Μεταβιβάζουμε στη Γενική Γραμματέα της Γενικής Γραμματείας 
Ισότητας των Φύλων την άσκηση αρμοδιοτήτων στα παρακάτω θέματα 
αρμοδιότητας της Γενικής Γραμματείας Ισότητας των Φύλων. 

1. Αλληλογραφία με Διευθύνσεις του Υπουργείου ή Φορέων του Δη¬ 
μόσιου Τομέα για τρέχοντα υπηρεσιακά θέματα. 

2. Απαντήσεις σε αιτήσεις ή αναφορές παραπόνων ή καταγγελίες πο¬ 
λιτών κατά ενεργειών ή απαντήσεων υπηρεσιακών οργάνων. 

3. Ερωτήματα στη Νομική Διεύθυνση του Υπουργείου. 

4. Τα έγγραφα που απευθύνονται στα δικαστήρια και αναφέρονται σε 
ένδικα μέσα που έχουν ασκηθεί κατά πράξεων ή παραλείψεων της διοί¬ 
κησης. 

5. Έγκριση χορήγησης αντιγράφων και πράξεις για τη θέση εγγρά¬ 
φων στο αρχείο, εκτός της περίπτωσης που με την απόφαση αυτή εξου¬ 
σιοδοτούνται άλλα όργανα. 

Άρθρο 2 

Μεταβιβάζουμε στον Προϊστάμενο της Διεύθυνσης Οικονομικού το 
δικαίωμα να υπογράφει «Με εντολή Υφυπουργού» τα παρακάτω θέ¬ 
ματα: 

1. Πράξεις θεώρησης των καταστάσεων εκκαθάρισης όλων των δα¬ 
πανών καθώς και τα σχετικά διαβιβαστικά έγγραφα, από του ποσού 
των διακοσίων χιλιάδων μιας (200.001) δραχμών και άνω. 

2. Τις πράξεις με τις οποίες τίθενται στο αρχείο έγγραφα αρμοδιότη¬ 
τας της Διεύθυνσης Οικονομικού για θέματα Ισότητας των Φύλων. 

3. Έγκριση χορήγησης αντιγράφων από το τηρούμενο στη Διεύ¬ 
θυνση Οικονομικού αρχείο για θέματα που αφορούν την Ισότητα των 
Φύλων. 

4. Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως ή τον ημερήσιο τύπο αρμοδιότητας της 
Διεύθυνσης Οικονομικού που αφορούν την Ισότητα των Φύλων. 

5. Αποφάσεις και εντολές που αφορούν δαπάνες, εγκρίσεις, αναλή¬ 
ψεις, πιστώσεων μέχρι του ποσού των διακοσίων χιλιάδων (200.000) 
δραχμών για κάθε περίπτωση. 

6. Αποφάσεις διενέργειας μειοδοτικών διαγωνισμών κατακύρωσης 
αποτελεσμάτων και συμβάσεις μέχρι του ποσού των διακοσίων χιλιά¬ 


δων (200.000) δραχμών για κάθε περίπτωση καθώς και κάθε σχετικό 
έγγραφο ή απόφαση. 

Άρθρο 3 

Μεταβιβάζουμε στον προϊστάμενο του Τμήματος Οικονομικής Διοί¬ 
κησης της Διεύθυνσης Οικονομικού το Δικαίωμα να υπογράφει «Με 
εντολή Υφυπουργού» τα παρακάτω θέματα: 

1. Εντολές προς την Τράπεζα της Ελλάδας, για την έκδοση επιτα¬ 
γών ή εντολών σε συνάλλαγμα. 

2. Εξουσιοδοτήσεις προς το Ταμείο Πληρωμών Αθηνών για την εξό¬ 
φληση ή είσπραξη χρηματικών ενταλμάτων. 

3. Τις πράξεις θεώρησης των καταστάσεων εκκαθάρισης όλων των 
δαπανών καθώς και τα σχετικά διαβιβαστικά έγγραφα μέχρι του ποσού 
των διακοσίων χιλιάδων (200.000) δρχ. για κάθε περίπτωση, εκτός 
της περίπτωσης που εξουσιοδοτείται ο προϊστάμενος του Τμήματος 
Προμηθειών. 

4. Τις. πράξεις με τις οποίες τίθενται έγγραφα στο αρχείο της αρμο- 
διότητάς του. 

5. Εντολές προς τους υπολόγους για την καταβολή δαπανών από τα 
χρηματικά εντάλματα προπληρωμής που έχουν εκδοθεί στο όνομά τους 
μέχρι του ποσού των διακοσίων χιλιάδων (200.000) δραχμών για κάθε 
περίπτωση. 

Άρθρο 4 

. Μεταβιβάζουμε στον προϊστάμενο του Τμήματος Προμηθειών της 
Διεύθυνσης Οικονομικού το δικαίωμα να υπογράφει «Με εντολή Υφυ¬ 
πουργού» το θέμα: 

1. Τις πράξεις θεώρησης των καταστάσεων εκκαθάρισης των δαπα¬ 
νών προμηθειών και εκτέλεσης εργασιών και τα σχετικά διαβιβαστικά 
και λοιπά έγγραφα μέχρι του ποσού των διακοσίων χιλιάδων 
(200.000) δραχμών για κάθε περίπτωση. 

2. Εντολές χορήγησης υλικού για τις ανάγκες της Γενικής Γραμμα¬ 
τείας Ισότητας των Φύλων. 

Άρθρο 5 

1. Η κατά τα προηγούμενα άρθρα μεταβίβαση δικαιώματος υπογρα¬ 
φής «Με εντολή Υφυπουργού» στους Προϊσταμένους Διευθύνσεως ή 
Τμημάτων ισχύει και για τους νόμιμους (αναπληρωτές σε περίπτωση έλ¬ 
λειψης, απουσίας ή κωλύματος τους. 

2. Όσες φορές, λόγω της φύσης ή της σοβαρότητας του εγγράφου οι 
κατά τα προηγούμενα άρθρα εξουσιοδοτούμενοι να υπογράφουν «Με 
εντολή Υφυπουργού» θεωρούν ενδεδειγμένη την έκδοση με υπογραφή 
του ανωτέρω οργάνου, το σχετικό έγγραφο μπορεί να υπογράφεται από 
το ανώτερο όργανο. 

Η απόφαση του Υπουργού Προεδρίας της Κυβέρνησης 11575/ 
7.11.1985 (ΦΕΚ 669/τ.Β'/11.11.85) δεν ισχύει μετά τη δημοσίευση 
της παρούσης. - 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Φεβρουάριου 1989 

Η ΥΦΥΠΟΥΡΓΟΣ 

ΜΑΡΙΑ ΚΥΠΡΙΩΤΑΚΗ 

-♦- 

Αριθ. Α/3109 (5) 

Ανασυγκρότηση Υπηρεσιακού Συμβουλίου ΚΕΠΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Σύμφωνα με: 

1. Τις διατάξεις: 

α. του Ν.Δ. 4356/1964 «περί μετονομασίας του Κέντρου Προγραμ¬ 
ματισμού και Οικονομικών Ερευνών (ΚΕΠΕ), περί αναδιοργανώσεως 
αυτού και ασκήσεως της Διοικητικής Εποπτείας αυτού υπό του Υπουρ¬ 
γού Συντονισμού», 

β. των άρθρων 7 παρ. 1 εδ. γ και 10 του Β.Δ. 630/1964 «περί ορ- 
γανώσεως, διοικήσεως και λειτουργίας του Κέντρου Προγραμματισμού 
και Οικονομικών Ερευνών (ΚΕΠΕ» και τροποποιήσεως και συμπληρώ- 
σεως του Β.Δ. 445/1961, όπως αυτό έχει τροποποιηθεί με το άρθρο 3 
του Β.Δ. 694/1967, 

γ. του Π.Δ. 545/1988, «Οργανισμός του Υπουργείου Εθνικής Οι¬ 
κονομίας». 

2. Τις διατάξεις του Π.Δ. 437/1985 «περί ανακατανομής των αρ¬ 
μοδιοτήτων των Υπουργείων». 

3. Την απόφαση του Διοικητικού Συμβουλίου του ΚΕΠΕ αριθ. 7/ 
2.6.1979 (θέμα Ιο) με την οποία τον Επιστημονικό Διευθυντή, ελλεί- 
ποντα, απόντα ή κωλυόμενον, αναπληρώνει σε όλες του τις αρμοδιότη¬ 
τες, ο Επιστημονικός Ερευνητής Α’ Τάξεως του ΚΕΠΕ Λουκής Αθανα¬ 
σίου. 

4. Την αριθ. ΔΚ. 7257/8.4.1986 απόφασή μας με θέμα Ανασυ¬ 
γκρότηση Υπηρεσιακού Συμβουλίου ΚΕΠΕ, και 

5. Το γεγονός ότι η θητεία του ανωτέρω Υπηρεσιακού Συμβουλίου 
λήγει την 9.3.1989, αποφασίζουμε: 

I. Ανασυγκροτούμε Τριμελές Υπηρεσιακό Συμβούλιο στο Κέντρο 
Προγραμματισμού και Οικονομικών Ερευνών (ΚΕΠΕ) για το χρονικό 
διάστημα από 10 Μαρτίου 1989 μέχρι 9 Μαρτίου 1992, από τους 
εξής: 

α. Λουκή Αθανασίου, Επιστημονικό Ερευνητή Α' Τάξεως, αναπλη¬ 
ρωτή του Επιστημονικού Διευθυντή, ως Πρόεδρο, αναπληρούμενο από 
την Αναστασία Γκανά, Επιστημονικό Ερευνητή Α' Τάξεως. 

β. Ευφημία Καλλιγά, Επιστημονικό Ερευνητή Β' Τάξεως, αναπλη- 
ρούμενη από τον Οδυσσέα Αβραμίδη, Επιστημονικό Ερευνητή Γ' Τά- 
ξεως. 

γ. Ηλία Μίγα, Επιστημονικό Ερευνητή Ρ Τάξεως, αναπληρούμενο 
από τον Παναγιώτη Κουτσουβέλη, Επιστημονικό Ερευνητή Γ Τάξεως. 

II. Το ανωτέρω Συμβούλιο είναι αρμόδιο για την κρίση των υπαλλή¬ 
λων όλων των Κλάδων του ΚΕΠΕ, εκτός από τους υπαλλήλους του Κύ¬ 
ριου Επιστημονικού Προσωπικού που έχουν βαθμό Ερευνητού Α, Β και 
Γ' τάξεως και του Διοικητικού Προσωπικού που έχουν βαθμό Προϊστα¬ 
μένου Τμήματος και άνω, για τους οποίους καθήκοντα Υπηρεσιακού 
Συμβουλίου εκτελεί το Διοικητικό Συμβούλιο του ΚΕΠΕ. 

III. Χρέη Γραμματέως θα εκτελεί υπάλληλος του ΚΕΠΕ ο οποίος θα 
οριστεί από τον Επιστημονικό Διευθυντή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

-♦- 

Αριθ. 30324 (6) 

Καταβολή των επιδομάτων ανεργίας δικαιούχων μισθωτών, στην επι¬ 
χείρηση «ΓΩΝΙΑ» ΒΑΣ. ΠΙΣΧΟΣ & ΣΙΑ ΟΕ που ανέστειλε τη λει¬ 
τουργία της λόγω πυρκαιάς 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σέως του Ο.Α.Ε.Δ.». 

2. Τις διατάξεις των παράγρ. 1, 2 και 3 του άρθρου τετάρτου του Ν. 
1172/1981 «Περί κυρώσεως,συμπληρώσεως και ερμηνείας της υπό 
χρονολογίαν 2.3.1981 Πράξεως Νομοθετικού «περί καταβολής υπό 
του ΟΑΕΔ δεδουλευμένων αποδοχών και αποζημιώσεων εις μισθωτούς 
κ.λπ.». 

3. Την 454/89 γνωμοδότηση του ΔΣ του ΟΑΕΔ (αριθμ. συνεδρία¬ 
σης 6/7.2.89) που μας υποβλήθηκε με το αριθμ. 104-893/8.2.89 έγ¬ 
γραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση «ΓΩ¬ 
ΝΙΑ» ΒΑΣ. ΠΙΣΧΟΣ & ΣΙΑ Ο.Ε. που ανέστειλε τη λειτουργία της 
λόγω πυρκαιάς: 

α) Επιδόματος ανεργίας από 29.11.88 - 23.12.88 για καθένα από 
τους μισθωτούς που πληρούν προϋποθέσεις τακτικής επιδότησης εφόσον 
δεν λύθηκε η εργασιακή τους σχέση. 

β) Έκτακτης οικονομικής ενίσχυσης από δεκαοκτώ χιλιάδες 
(18.000) δρχ. για καθένα από τους μισθωτούς που δεν πληρούν προϋ¬ 
ποθέσεις τακτικής επιδότησης. 

Τα ως άνω επιδόματα θα καταβληθούν εφάπαξ εφόσον αποδεικνύε- 
ται από τις προσκομιζόμενες υπογεγραμμένες μισθοδοτικές καταστά¬ 
σεις η καταβολή των τακτικών αποδοχών και εισφορών από τον εργο¬ 
δότη. 

Ημερομηνία αναστολής της εργασιακής σύμβασης των εργαζομένων 
θα ληφθεί η 29.11.88. 


Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 13 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 30335 (7) 

Χορήγηση έκτακτης οικονομικής ενίσχυσης στους άνεργους μισθωτούς 

της επιχ/σης «ΜΕΤΑΛΛΟΥΡΓΙΚΗ ΧΑΛΥΨ ΑΒΝΕ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως & Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 586/89 απόφαση του Δ.Σ. του Ο.Α.Ε.Δ. (αρ. Συνε¬ 
δρίασης 7/14.1.89) που μας υποβλήθηκε με το έγγραφο του Οργανι¬ 
σμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, λόγω διακοπής της λειτουργίας της επιχ/σης ΜΕΤΑΛ¬ 
ΛΟΥΡΓΙΚΗ ΧΑΛΥΨ ΑΒΝΕ, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από εξήντα τρεις χιλιάδες (63.000) δρχ. στον καθένα από 
τους 700 άνεργους μισθωτούς της επιχ/σης ΜΕΤΑΛΛΟΥΡΓΙΚΗ ΧΑ¬ 
ΛΥΨ ΑΒΝΕ. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

I 

Αθήνα, 15 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 

-♦- 

Αριθ. Β2/5205(α) (8) 

Άδεια για διδασκαλία της Νέας Ελληνικής Γλώσσας στην Πανεπιστη¬ 
μιακή λέσχη για το ακαδημαϊκό έτος 1988-1989. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83 τ.Α'), 

3. ία αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου, 

4. Την αριθ. Η/4981/88 (ΦΕΚ 531/27.7.88 τ.Β’) απόφαση εκ¬ 
χώρησης αρμοδιοτήτων, 

5. Το αριθ. 1.182/2391/18.11.88 έγγραφο του Παν/μίου Αθη¬ 
νών, αποφασίζουμε: 

Παρέχουμε την άδεια στους: 1) Λουκά Φίλη, λέκτορα του τμήματος 
θεολογίας και 2) Ιωάννη Μαρμάρινο λέκτορα του τμήματος Φιλοσο¬ 
φίας - Παιδαγωγικής και Ψυχολογίας, του Παν/μίου Αθηνών, για τη 
διδασκαλία της Νέας Ελληνικής Γλώσσας στην Πανεπιστημιακή λέσχη 
για το ακαδημαϊκό έτος 1988-1989. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμία περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών που λαμβάνει ως μέλος του ΔΕΠ και τα 3/4 του συνόλου των 
(ακαθαρίστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Φεβρουάριου 1989 

Με εντολή Υπουργού 
Ο Γενικός Γραμματέας 

I. ΠΑΝΑΡΕΤΟΣ 



Αριθ. 8071/706 (9) 

Παροχή κινήτρων στην Ο.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του τέταρτου άρθρου του Ν. 96/75 «περί εξαγοράς 
των μετοχών της Α.Ε. Ολυμπιακής Αεροπορίας παρά του Ελληνικού 
Δημοσίου». 

2. Τις διατάξεις του άρθρου 34 του Ν. 849/1978 «περί παροχής κι¬ 
νήτρων για την ενίσχυση της περιφερειακής και οικονομικής ανάπτυξης 
της χώρας». 

3. Την αριθ. ΔΕΜ/Α/130/1979 (ΦΕΚ 1081/Β/1979) απόφαση 
των Υπουργών Οικονομικών και Συγκοινωνιών, όπως τροποποιήθηκε 
μεταγενέστερα. 


4. Το αριθ. Π.Δ.Σ./239/31.1.89 έγγραφο της Α.Ε. «Ολυμπιακή 
Αεροπορία». 

5. Το γεγονός ότι οι πωλήσεις της Α.Ε. «Ολυμπιακή Αεροπορία», 
στις διάφορες γραμμές μειονεκτοΰν χωρίς την έγκριση παροχής κινή¬ 
τρων, που χορηγούν όλες οι ανταγωνίστριες εταιρείες, αποφασί¬ 
ζουμε: 

Ορίζουμε σε 9% το ποσοστό που καθορίζεται με την παραπάνω από¬ 
φασή μας αριθ. ΔΕΜ/Α/130/1979 για τα έτη 1987, 1988 και 
1989. Η Διοίκηση της Ο.Α. μπορεί να κατανέμει τα ποσά, ανάλογα με 
τις παρουσιαζόμενες ανάγκες που δημιουργούνται από τον οξύ ανταγω¬ 
νισμό, χωρίς όμως να υπερβεί το για την παραπάνω τριετία καθοριζό¬ 
μενο συνολικό ποσοστό. 

Κατά τα λοιπά ισχύει η απόφασή μας αριθ. ΔΕΜ/Α/130/1979 
όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 15 Φεβρουάριου 1989 

ΟΙ ΥΠΟΥΡΓΟΙ 


ΟΙΚΟΝΟΜΙΚΟΝ 

ΔΗΜΗΤΡΙΟΣ ΤΣΟΒΟΛΑΣ 


ΜΕΤΑΦΟΡΩΝ & ΕΠΙΚΟΙΝΟΝΙΟΝ 

ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





